Argument bejn żewġ residenti f'San Pawl il-Baħar fuq parkeġġ wassal biex wieħed minnhom jitlef subgħu u l-ieħor jispiċċa l-qorti. Dan l-argument seħħ ilbieraħ fit-3pm fi Triq il-Port Ruman, bejn Serb ta' 39 sena u raġel Malti ta' 59 sena. Is-sitwazzjoni allegatament eskalat xħin wieħed mill-irġiel insista li jżomm il-parkeġġ li kien hemm vojt għal trakk tal-irmunkar. Iż-żewġ irġiel bdew jilletikaw sakemm is-Serb allegatament gidem suba' r-raġel Malti. Imbagħad issejħu l-pulizija biex jintervjenu. Ir-raġel Malti ġie ċċertifikat li qed isofri minn ġrieħi gravi, filwaqt li s-Serb ġie arrestat. Aqra aktar Raġel iweġġa' gravi f'argument f'San Pawl il-Baħar Fil-qorti huwa wieġeb mhux ħati li weġġa' lill-vittma u li kiser il-paċi pubblika. Talab għall-ħelsien mill-arrest, bl-argument li ilu joqgħod Malta 11-il sena u hu ċittadin tajjeb li qatt ma xellef difrejh mal-liġi. Apparti hekk, argumenta l-avukat tiegħu, l-akkużat innifsu kien ġie attakkat. Il-Prosekutur Godwin Scerri ma oġġezzjonax għal din it-talba billi l-akkużat ukoll sofra xi ġrieħi fil-ġlieda, u jaf jittieħdu passi kontra r-raġel l-ieħor ukoll, li saritlu operazzjoni. Il-Qorti preseduta mill-Maġistrat Astrid May Grima laqgħet it-talba b'depożitu ta' €1,000, garanzija personali ta' €10,000, ordni biex huwa jiffirma l-għassa kuljum u biex jibqa' d-dar bejn il-11pm u s-6am. Inħarġet ordni ta' protezzjoni kontra l-akkużat. Hu ma jistax jikkuntattja jew jagħti fastidju lill-vittma sakemm tinqata' s-sentenza. Billi r-raġel ma kellux biżżejjed flus biex iħallas għall-ħelsien mill-arrest, huwa ttieħed fil-Faċilità Korrettiva ta' Kordin sakemm isir kuntatt ma' xi qarib tiegħu li jista' jħallas il-pagament ta' €1,000. Mill-qorti wkoll Kisser monitor għax ma tħalliex isiefer biex jara lil ibnu marid Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f655101008b_rand.td-a-rec-img{text-align:left}.td_uid_3_60f655101008b_rand.td-a-rec-img img{margin:0 auto 0 0}